**Proiectul de Ordin al ministrului transporturilor privind emiterea certificatelor tehnice pentru vehiculele rutiere care efectuează transport rutier internaţional de mărfuri în vederea acordării autorizaţiilor CEMT**

**Propuneri transmise de -**

**Date de contact: e-mail:**

**Fax:**

| Text proiect | Amendamente | Motivatie |
| --- | --- | --- |
| Art. 1. – Regia Autonomă „Registrul Auto Român”, denumită în continuare R.A.R., emite, la cererea operatorilor de transport rutier, certificatele tehnice pentru vehiculele rutiere care efectuează transport rutier internaţional de mărfuri, în vederea acordării şi utilizării autorizaţiilor CEMT, în conformitate cu prevederile prezentului ordin.Art. 2. – Prezentul ordin se aplică numai vehiculelor rutiere înmatriculate în România.Art. 3. – În sensul prezentului ordin, prin certificate tehnice se înţeleg următoarele:- certificat CEMT de conformitate cu cerinţele tehnice şi de siguranţă pentru un autovehicul „EURO IV sigur”, „EURO V sigur”, „EEV sigur” sau „EURO VI sigur”;- certificat CEMT de conformitate cu cerinţele tehnice de siguranţă pentru o remorcă/semiremorcă;- certificat CEMT de inspecţie tehnică pentru autovehicule şi pentru remorci/semiremorci.Art. 4. – (1) Certificatul CEMT de conformitate cu cerinţele tehnice şi de siguranţă pentru un autovehicul „EURO IV sigur”, „EURO V sigur”, „EEV sigur” sau „EURO VI sigur”, al cărui model este prevăzut în anexa nr. 1a, este emis de către R.A.R. numai în cazul în care el nu a fost emis de către fabricantul autovehiculului sau reprezentantul autorizat al acestuia în România ori în cazul în care fabricantul nu are reprezentant autorizat în România şi numai dacă R.A.R. deţine sau are acces la documentele tehnice necesare emiterii lui.(2) În cazul în care nu toate echipamentele autovehiculului sunt montate de fabricantul acestuia, certificatul menţionat la alin. (1) este emis de către R.A.R., cu condiţia prezentării de către deţinătorul autovehiculului a acceptului fabricantului cu privire la modificările constructive efectuate ulterior fabricării autovehiculului, precum şi a documentelor tehnice de omologare/certificare privitoare la aceste modificări.(3) Certificatul menţionat la alin. (1) va fi imprimat faţă/verso pe hârtie verde pal şi completat în limba română, fiind eliberat împreună cu cel puţin două formulare necompletate ale acestuia traduse în limbile franceză, engleză sau germană şi al căror model este prevăzut în anexele nr. 1b-1d.(4) Certificatul menţionat la alin. (1) este emis o singură dată pentru autovehicul şi nu trebuie să fie reînnoit decât dacă datele de bază menţionate în certificat, pentru orice tip de emisie, se modifică.Art. 5. – (1) Certificatul CEMT de conformitate cu cerinţele tehnice de siguranţă pentru o remorcă/semiremorcă, al cărui model este prevăzut în anexa nr. 2a, este emis de către R.A.R. numai în cazul în care el nu a fost emis de către fabricantul vehiculului sau reprezentantul autorizat al acestuia în România ori în cazul în care fabricantul nu are reprezentant autorizat în România şi numai dacă R.A.R. deţine sau are acces la documentele tehnice necesare emiterii lui.(2) În cazul în care nu toate echipamentele vehiculului sunt montate de fabricantul acestuia, certificatul menţionat la alin. (1) este emis de către R.A.R., cu condiţia prezentării de către deţinătorul vehiculului a acceptului fabricantului cu privire la modificările constructive efectuate ulterior fabricării vehiculului, precum şi a documentelor tehnice de omologare/certificare privitoare la aceste modificări. (3) Certificatul menţionat la alin. (1) va fi imprimat pe hârtie galben pal şi completat în limba română, fiind eliberat împreună cu cel puţin două formulare necompletate ale acestuia traduse în limbile franceză, engleză sau germană şi al căror model este prevăzut în anexele nr. 2b-2d.Art. 6. – (1) Certificatul CEMT de inspecţie tehnică pentru autovehicule şi pentru remorci/semiremorci, al cărui model este prevăzut în anexa nr. 3a, este emis de către R.A.R.. (2) Certificatul menţionat la alin. (1) va fi imprimat pe hârtie albă şi completat în limba română, fiind eliberat împreună cu cel puţin două formulare necompletate ale acestuia traduse în limbile franceză, engleză sau germană şi al căror model este prevăzut în anexele nr. 3b-3d.(3) Certificatul menţionat la alin. (1) trebuie reînnoit în fiecare an.Art. 7. – Anexele nr. 1a-3d fac parte integrantă din prezentul ordin.Art. 8. – R.A.R. va duce la îndeplinire prevederile prezentului ordin.Art. 9. – La data intrării în vigoare a prezentului ordin, se abrogă Ordinul ministrului transporturilor nr. 1.523/2008 pentru încadrarea vehiculelor rutiere care efectuează transporturi internaţionale de marfă, în categorii de poluare şi de siguranţă a circulaţiei, publicat în Monitorul Oficial al României, Partea I, nr. 1 din 5 ianuarie 2009.Art. 10. – Prezentul ordin se publică în Monitorul Oficial al României, Partea I. |  |  |

**Alte observații**

Vor fi inserate observațiile punctuale referitoare la instrumentul de motivare și/sau anexă după următorul model

| Text instrument motivare/anexă | Amendamente | Motivatie |
| --- | --- | --- |
|  |  |  |